Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: Az épületek energetikai jellemzõinek meghatározásáról szóló 7/2006. (V. 24.) TNM rendelet szerint új épületekre és
Paragraph Index: 1350

Az épületek energetikai jellemzõinek meghatározásáról szóló 7/2006. (V. 24.) TNM rendelet szerint új épületekre és a meglévõ 1000 m2 -nél nagyobb hasznos alapterületû épületek jelentõs felújítására vonatkozóan új épületenergetikai követelményeket érvényesítenek az építkezési engedélyezés során. Az épületek külsõ határoló szerkezeteinek hõátbocsátására vonatkozó minimumkövetelmények mellett az épület teljes energiafogyasztására is érvényben van követelmény, figye lembe véve a felhasznált energiahordozót is. Az elérhetõ energia-megtakarítások realizálása érdekében a követelmények betartását szigorúan ellenõrizni kell. Az épületenergetikai követelmények fokozatos szigorításával el kell érni, hogy az EU- elvárásokkal összhangban 2018. december 31-tõl valamennyi új középület, 2020. december 31-tõl valamennyi új épület „közel zéró energiafelhasználású” legyen. Az intézkedés jellege, idõbeli ütemezése: a követelmények felülvizsgálata, a szigorítás ütemezésének kidolgozása

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes